open-index/open-wikipedia-markdown huggingface dataset:
Aldo Mongiano

**Aldo Mongiano** (1. marraskuuta 1919 Pontestura – 15. huhtikuuta 2020) oli Brasiliassa toiminut italialainen roomalaiskatolinen piispa. Hänet vihittiin Consolata-lähetyssaarnaajien papiksi 3. kesäkuuta 1943 ja nimitettiin Roraiman prelaatiksi sekä Nasain titulaaripiispaksi 14. toukokuuta 1975. Piispaksi vihkiminen seurasi 5. lokakuuta. Pääkonsekraattorina toimi Carlo Cavalla, jota avustivat Giuseppe Angrisani ja Luigi Bettazzi.

Mongiano erosi titulaaripiispan arvosta 26. toukokuuta 1978. Roraiman alueprelatuurin tultua korotetuksi hiippakunnaksi Mongiano sai 4. joulukuuta 1979 nimityksen sen piispaksi. Hän jäi eläkkeelle 26. kesäkuuta 1996.

## Lähteet
Syvälle salattu

**Syvälle salattu** on suomalainen elokuva vuodelta 2011. Sen pääosissa nähdään Krista Kosonen, Peter Franzén ja Kai Lehtinen. Elokuvan ensi-ilta oli 7. lokakuuta 2011.

Psykologinen trilleri on kuvattu Pohjois-Karjalassa.

## Juoni
Työstään uupunut, parisuhteensa menettänyt ympäristöjuristi (Krista Kosonen) palaa kotikyläänsä puolustamaan tekoaltaan rakentamista vastustavia asukkaita. Yhteisen ajan toivossa yksinhuoltajanainen ottaa mukaansa 9-vuotiaan poikansa (Viljami Nojonen), mutta joutuu kohtaamaan lapsuutensa traumat.

## Rooleissa

## Vastaanotto
*[[Filmgoer]]in* Tuija Pyhäranta pitää *Syvälle salattua* visuaalisesti ja äänimaailmallisesti harkittuna ja vangitsevana, mutta sanoo elokuvan reaalimaailman tason jäävän näin luodun fantasian varjoon ja erikoistehosteiden pääsevän pääosaan. *[[Suomen Kuvalehti|Suomen Kuvalehden]]* Kalle Kinnunen sanoo murska-arviossaan elokuvan loppukäänteen vetävän maton alta katsojalta ja saavan sitä edeltävät tapahtumat näyttämään loogisesti ja myös tyylillisesti käsittämättömiltä. Myös Film-O-Holic.com-sivuston Juha Rosenqvist pitää elokuvaa ”muodollisesti pätevänä”, mutta näkemyksettömänä ja käsikirjoitukseltaan monelta osin ongelmallisena ”tusinatrillerinä”.

## Lähteet

## Aiheesta muualla
*
*
Speechless

**Speechless** (englantia, suom. *sanaton*) voi tarkoittaa seuraavia:

*"Speechless", Michael Jacksonin kappale ja single hänen studioalbumiltaan *Invincible*
*"Speechless", Lady Gagan kappale hänen EP-levyltään *The Fame Monster*
*"Speechless", Robin Schulzin kappale
Puolustusvoimien johtamisjärjestelmäkeskus

**Puolustusvoimien johtamisjärjestelmäkeskus** (PVJJK) on Suomen puolustusvoimiin kuuluva Pääesikunnan alainen laitos. Sen tehtävänä on luoda eri aselajeille ja puolustushaaroille tarvittavat johtamisedellytykset puolustusvalmiuden kaikissa vaiheissa. Keskus järjestää puolustusvoimien tietotekniset palvelut ja organisoi kyberpuolustusta.

Johtamisjärjestelmäkeskus toimii 18 paikkakunnalla eri puolilla Suomea ja sen palveluksessa on noin 500 työntekijää. Laitoksen esikunta sijaitsee Jyväskylässä. 

Keskuksen alaisuuteen lukeutuu seitsemän pataljoonatason organisaatiota: 

* 1. Verkko-osasto (Turku, Helsinki)
* 2. Verkko-osasto (Hämeenlinna, Jyväskylä)
* 3. Verkko-osasto (Mikkeli, Kouvola)
* 4. Verkko-osasto (Kajaani, Rovaniemi)
* Palveluosasto (Jyväskylä, Mikkeli, Tampere)
* Kyberosasto (Jyväskylä)
* Johtamisjärjestelmäkoulu (Riihimäki)

## Historia
PVJJK:ta edeltäneen **Puolustusvoimien tietotekniikkalaitoksen** (PvTietoTL) toiminta alkoi 1. tammikuuta 1955, jolloin perustettiin Pääesikunnan tilastotoimisto. Vuoden 1961 alussa siitä muodostettiin Pääesikunnan tietokoneosasto, jonka tehtävänä oli johtaa puolustuslaitoksen tietokonepalvelua. Tietokoneosastosta tuli itsenäinen sotilaslaitos 1. maaliskuuta 1968 nimellä Puolustuslaitoksen tietokonekeskus. Nimi muutettiin vuoden 1974 alussa Puolustusvoimien ATK-laitokseksi, jonka alaisuudessa oli Tietokonetoimisto Luonetjärvellä (TkTsto/PvAtkL). Organisaatiouudistuksessa 1. heinäkuuta 1997 nimeksi palautettiin Puolustusvoimien tietotekniikkalaitos. Siihen liitettiin samana vuonna Elektroniikkakeskuskorjaamon telejaosto ja Keski-Suomen rykmentin Pääkäyttökeskus.

1. tammikuuta 2007 Tietotekniikkalaitos, maanpuolustusalueiden johtamisjärjestelmäosastot ja tietotekniikkakeskukset lakkautettiin ja Puolustusvoimien johtamisjärjestelmäkeskuksen toiminta alkoi. PVJJK:n vuosipäivä on 22. kesäkuuta. Se perustuu puolustusministerin PVJJK:n perustamisesta tekemään päätökseen, joka tehtiin 22.6.2005.

## Johto
Puolustusvoimien johtamisjärjestelmäkeskuksen johtaja on vuoden 2024 maaliskuun alusta ollut insinöörieversti Janne Jokinen. 

Tähänastiset johtajat ovat:

* eversti (2004) Harri Virtanen (s. 1959) 1.8.2006–28.2.2009
* eversti (2006) Pertti Hyvärinen (s.1959) 1.3.2009–31.12.2011
* kommodori (2008) Timo Saastamoinen (s. 1961) 1.1.2012–31.10.2013
* everstiluutnantti (2002) Yrjö Sairanen (s.1961) ma. 1.11.2013–31.1.2014
* prikaatikenraali (2015) Mikko Heiskanen (s.1963) 1.2.2014–31.12.2015
* eversti (2015) Mikko Soikkeli (s.1965) 1.1.2016–31.7.2018
* eversti (2016) Harri Suni (s.1967) 1.8.2018–31.12.2020
* kommodori (6.12.2018) Juha Ravanti 1.1.2021-29.2.2024
* insinöörieversti Janne Jokinen 1.3.2024 alkaen 

## Lähteet

## Aiheesta muualla
* Puolustusvoimien johtamisjärjestelmäkeskus
Säkkijärven polkka (vuoden 1955 elokuva)

**Säkkijärven polkka** on Ville Salmisen ohjaama mustavalkoinen elokuva vuodelta 1955. Elokuva kertoo harmonikkataiteilija Viljo Vesterisen elämästä paimenpillin soittajasta kyläpelimanniksi, Dallapén jäseneksi ja arvostetuksi harmonikkamestariksi.

Elokuvan alussa Vesterinen esittää itseään. Tarina kerrotaan takaumina, joita Vesterinen näkee katsellessaan haitaria pihalla soittavia poikia.

## Näyttelijät

## Arviot

*Tv-maailman* kriitikon mukaan elokuva on kaavamaisuuksista huolimatta miellyttävällä tavalla hillitty ja keskittyy olennaiseen. Elokuvassa on myös kulttuurihistoriallisesti mielenkiintoisia ulottuvuuksia.

## Lähteet
USS Springfield (SSN-761)

**USS Springfield** (runkonumero SSN-761) on Yhdysvaltain laivaston Los Angeles -luokan ydinsukellusvene.

## Valmistus

Alus tilattiin 21. maaliskuuta 1986 General Dynamics Electric Boat Divisionilta Grotonista Connecticutista, missä köli laskettiin 29. tammikuuta 1990. Se laskettiin vesille 4. tammikuuta 1992 kumminaan Lynn Martin ja liitettiin laivastoon 9. tammikuuta 1993 ensimmäisenä päällikkönään Richard K. Ford.

## Palvelus
Palvelukseenotettaessa alus sijoitettiin Grotonin laivastotukikohtaan Connecticutiin.
 
## Lähteet

## Aiheesta muualla
USS Columbus (SSN-762)

**USS Columbus** (runkonumero SSN-762) on Yhdysvaltain laivaston Los Angeles -luokan ydinsukellusvene.

## Valmistus

Alus tilattiin 21. maaliskuuta 1986 General Dynamicsin Electric Boat divisioonalta Grotonista Connecticutista, missä köli laskettiin 9. tammikuuta 1991. Se laskettiin vesille 1. elokuuta 1992 kumminaan amiraali Bruce DeMarsin puoliso Margaret DeMars ja liitettiin laivastoon 24. heinäkuuta 1993 ensimmäisenä päällikkönään Carl M. Smeigh Jr.

## Palvelus
Palvelukseen otettaessa alus sijoitettiin Pearl Harboriin Havaijilla.

## Lähteet
Pikkusumbanpöllö

**Pikkusumbanpöllö** (*Ninox sumbaensis*) on pöllöihin kuuluva lintu.

Se on kotoperäinen Indonesiaan kuuluvalla Sumban saarella. Lintu on tunnistettu virallisesti vasta äskettäin. Se tunnetaan hyvin huonosti, ja sillä tiedetään olevan kotisaarellaan vain kolmessa paikassa.

Sen luontaisia elinympäristöjä ovat subtrooppiset ja trooppiset alavat metsät. Lajia uhkaa elinympäristöjen häviäminen.

## Lähteet
*

### Viitteet
Vaaleaverikön rakkaus

**Vaaleaverikön rakkaus** () on Miloš Formanin ohjaama elokuva vuodelta 1965. Sitä pidetään yhtenä tšekkoslovakialaisen elokuvan uuden aallon keskeisistä elokuvista. Elokuva kertoo tarinan Andulasta, joka työskentelee kahdentuhannen muun nuoren naisen kanssa jalkinetehtaassa. Hän tutustuu tansseissa prahalaiseen pianistiin ja viettää tämän kanssa yön. Andula haluaa tavata Prahaan lähteneen miehen uudestaan, mutta kaikki ei suju toiveiden mukaan. 

## Tuotanto

*Vaaleaverikön rakkaus* on toinen Miloš Formanin kolmesta 1960-luvulla Tšekkoslovakiassa ohjaamasta elokuvasta. Elokuvan käsikirjoittivat yhdessä Formanin kanssa Ivan Passer ja Jaroslav Papoušek. Elokuvan idea tuli Formanin romanttisesta kohtaamisesta Prahassa tapaamansa tytön kanssa. 

Elokuvassa näkyy kolmikon yhdessä kehittämä tapa lähestyä elokuvaa. *Vaaleaverikön rakkaus* on komedia, joka kertoo ympäröivästä yhteiskunnasta. Tarinan päähenkilöitä olivat tavalliset ihmiset, tehtaalla työskentelevät työläiset. Elokuva kuvattiin todellisilla paikoilla ja osa näyttelijöistä oli amatöörejä. Forman ja kuvaaja Miroslav Ondříček käyttivät osin dokumenttielokuvan ja cinéma véritén metodeja luodakseen tunteen tarinan ja tapahtumien autenttisuudesta. Vaikka yksittäiset repliikit saattavat olla improvisoituja, elokuva on silti tarkasti käsikirjoitettu. Miloš Formanin valitsi pääroolin esittäjäksi 17-vuotiaan Hana Brejchován, joka oli hänen silloisen vaimonsa ja suositun näyttelijän Jana Brejchován nuorempi sisko. 

## Juoni
Nuori Andula on töissä kahdentuhannen muun nuoren naisen kanssa jalkinetehtaassa. Pienessä kaupungissa on pula miehistä. Andula tutustuu tansseissa prahalaiseen pianistiin Mílaan ja viettää tämän kanssa yön. Andula haluaa tavata Prahaan lähteneen miehen uudestaan. Hän matkustaa myös Prahaan. Míla ei ole kotona, mutta tämän vanhemmat päästävät silti Andulan yöksi keittiöön. Kun Míla palaa kotiin, vanhemmat antavat nuoren miehen kuulla kunniansa. Andula kuuntelee viereisessä huoneessa itkien. Palattuaan takaisin tehtaan asuntolaan hän kertoo kuitenkin ystävälleen, että matka meni hyvin ja hänet otettiin vastaan sydämellisesti.

## Näyttelijät

## Vastaanotto ja merkitys
*Vaaleaverikön rakkautta* pidetään yhtenä keskeisistä  tšekkoslovakialaisen elokuvan uuden aallon elokuvista. Esimerkiksi brittiläinen Ken Loach on maininnut elokuvan tärkeänä vaikuttajanaan. *Vaaleaverikön rakkaus* huomattiin heti julkaisunsa jälkeen myös Tšekkoslovakian ulkopuolella. Elokuva osallistui New Yorkin elokuvafestivaaleille ja Venetsian elokuvajuhlille. Se valittiin ehdolle sekä parhaan ulkomaisen elokuvan oscar-palkintoon että parhaan vieraskielisen elokuvan Golden Globe-palkintoon. Vuonna 2000 elokuva valittiin brittiläisen Empire-lehden kaikkien aikojen 100 parhaan ei-englanninkielisen elokuvan listalle. *[[The New York Times]]in* kriitikot valitsivat *Vaaleaverikön rakkauden* vuonna 2004 yhdeksi kaikkien aikojen tuhannesta parhaasta elokuvasta maailmassa.

## Lähteet

## Kirjallisuutta
*Waarala, Hannu: ”Vaaleaverikön rakkaus eli suunnitelmataloudesta libidotalouteen”, *Filmihullu* 4/2008.
USS Charlotte (SSN-766)

**USS Charlotte** (runkonumero SSN-766) on Yhdysvaltain laivaston Los Angeles -luokan ydinsukellusvene.

## Valmistus

Alus tilattiin 6. helmikuuta 1987 Newport News Shipbuilding and Drydock Companyltä Newport Newsistä Virginiasta, missä köli laskettiin 17. elokuuta 1990. Se laskettiin vesille 3. lokakuuta 1992 kumminaan rouva Mary McCormack ja luovutettiin laivastolle 16. syyskuuta 1994 ensimmäisenä päällikkönään Michael J. Matthews.

## Palvelus
Palvelukseenotettaessa alus määrättiin Yhdysvaltain 3. laivastoon Pearl Harboriin Havaijilla.

## Lähteet
USS Hampton (SSN-767)

**USS Hampton** (runkonumero SSN-767) on Yhdysvaltain laivaston Los Angeles -luokan ydinsukellusvene.

## Valmistus

Alus tilattiin 6. helmikuuta 1987 Newport News Shipbuilding and Drydock Companyltä Newport Newsistä Virginiasta, missä köli laskettiin 2. maaliskuuta 1990. Se laskettiin vesille 3. huhtikuuta 1992 kumminaan kongressiedustaja Herbert H. Batemanin puoliso Laura Y. Bateman ja liitettiin laivastoon 16. marraskuuta 1993 ensimmäisenä päällikkönään David J. Antanitus.

## Palvelus
Palvelukseenotettaessa alus sijoitettiin Point Loman laivastotukikohtaan.

## Lähteet

## Aiheesta muualla
Lauri Nuutinen

**Lauri Nuutinen** (1699 Liperi – 1763) tuli tunnetuksi järvenlaskijana.   

Nuutinen sai vuonna 1729 asuakseen kaksi autiotilaa Enon Aittovaarasta. 1741 hän ryhtyi kaivamaan laskuojaa Sarvingissa sijainneesta Sarvinginjärvestä Jakojärveen, joka oli paljon alempana järviä erottavan hiekkaharjun toisella puolella. Naapurit avustivat ensin Nuutista, mutta lopettivat sen ja Nuutinen jäi yksin hankkeessaan. Hän sai silti syyskuussa 1743 valmiiksi neljäkymmentä syltä pitkän, viisi syltä syvän ja kolme syltä leveän laskuojan. Kun Nuutinen avasi laskuojan, kaksi peninkulmaa pitkä Sarvinginjärvi tyhjeni melkein kokonaan murrettuaan järviä erottavan hiekkaharjun. Aluksi vihastuneet naapurit vangitsivat Nuutisen. Myöhemmin järvenlaskun muodostamasta vesijättömaasta syntyneistä hyvistä heinäpelloista syntyi riitaa. Nuutisen oikeudet järven laskun tuloksiin tunnustettiin 1756, kun hän sai omistukseen paitsi koko kuivatun alueen, myös 50 vuoden verovapauden ja 1&nbsp;000 riksin palkinnon. Nuutinen innostui järvenlaskuista ja kuivatti myöhemmin useita pienempiä järviä, mutta viranomaiset keskeyttivät 1760 hänen yrityksensä kuivattaa suuri Viinijärvi.

## Lähteet
USS Hartford (SSN-768)

**USS Hartford** (runkonumero SSN-768) on Yhdysvaltain laivaston Los Angeles -luokan ydinsukellusvene.

## Valmistus

Alus tilattiin 30. kesäkuuta 1988 General Dynamics Electric Boat Divisionilta Grotonista Connecticutista, missä köli laskettiin 27. helmikuuta 1992. Se laskettiin vesille 4. joulukuuta 1993 kumminaan entisen puolustusministerin Sean O'Keefen puoliso Laura O'Keefe ja liitettiin laivastoon 10. joulukuuta 1994 ensimmäisenä päällikkönään George Kasten.

## Palvelus
Palvelukseen otettaessa alus sijoitettiin New Londoniin Connecticutiin.

## Lähteet

## Aiheesta muualla
Svenska skolan (Kouvola)

**Svenska skolan** on Kouvolan Kuusankoskella sijaitseva ruotsinkielinen yhtenäiskoulu. Koulussa on 28 oppilasta ja sen rehtori on Sanna Eloranta. Koulussa on oppilaita ympäri Pohjois-Kymenlaaksoa. Nykyisin noin puolet oppilaista puhuu äidinkielenään suomea. Vuonna 2016 koulussa oli 23 oppilasta.

Samassa rakennuksessa toimii myös Svenska lekskolanin ruotsinkielinen päiväkoti *Svenska lekskolan i Norra Kymmenedalen*.

## Lähteet
Julma meri

**Julma meri** () on brittiläisen kirjailija Nicholas Monsarratin kirjoittama romaani. Kullervo Killisen suomennoksen on julkaissut vuonna 1952 suomeksi Otava. Kirjan pohjalta on Charles Frend ohjannut vuonna 1953 saman nimisen elokuvan. Elokuvassa Ericsonia näyttelee Jack Hawkins.

## Lähteet

## Aiheesta muualla
*
USS Boise (SSN-764)

**USS Boise** (runkonumero SSN-764) on Yhdysvaltain laivaston Los Angeles -luokan ydinsukellusvene.

## Valmistus

Alus tilattiin 4. helmikuuta 1987 Newport News Shipbuilding and Drydock Companyltä Newport Newsistä Virginiasta, missä köli laskettiin 25. elokuuta 1988. Se laskettiin vesille 23. maaliskuuta 1991 kumminaan rouva Louis McClure ja luovutettiin laivastolle 7. marraskuuta 1992.

## Palvelus
Palvelukseen otettaessa alus määrättiin Norfolkin laivastotukikohtaan Virginiaan.

## Lähteet

## Aiheesta muualla
USS Montpelier (SSN-765)

**USS Montpelier** (runkonumero SSN-765) on Yhdysvaltain laivaston Los Angeles -luokan ydinsukellusvene.

## Valmistus

Alus tilattiin 6. helmikuuta 1987 Newport News Shipbuilding and Drydock Companyltä Newport Newsistä Virginiasta, missä  köli laskettiin 19. toukokuuta 1989. Se laskettiin vesille 23. elokuuta 1991 kumminaan rouva Nancy Hayes Sununu ja luovutettiin laivastolle 13. maaliskuuta 1993 ensimmäisenä päällikkönään Victor R. Fiebing.

## Palvelus
Palvelukseenotettaessa alus sijoitettiin Norfolkin laivastotukikohtaan Virginiaan. Risteilijä *[[USS San Jacinto]]* törmäsi 13. lokakuuta 2012 *Montpelieriin*. Seuraavana päivään aluksen vauriot tarkistettiin Kings Bayn sukellusvenetukikohdassa. Aluksesta tehtiin 15. helmikuuta 2013 vaurioiden korjaamiseksi 32 miljoonan dollarin täydennystilaus jo tilattuun modernisointiin. Töiden odotetaan valmistuvan heinäkuussa 2013.

## Lähteet

## Aiheesta muualla
USS Toledo (SSN-769)

**USS Toledo** (runkonumero SSN-769) on Yhdysvaltain laivaston Los Angeles -luokan ydinsukellusvene.

## Valmistus

Alus tilattiin 10. kesäkuuta 1988 Newport News Shipbuilding and Drydock Companyltä Newport Newsistä Virginiasta, missä köli laskettiin 6. kesäkuuta 1991. Se laskettiin vesille 28. elokuuta 1993 kumminaan rouva Sabra Smith ja liitettiin laivastoon 24. helmikuuta 1995 ensimmäisenä päällikkönään Jack Loye III.

## Palvelus
Palvelukseen otettaessa alus sijoitettiin Grotonin laivastotukikohtaan Connecticutiin.

## Lähteet

## Aiheesta muualla
USS Tucson (SSN-770)

**USS Tucson** (runkonumero SSN-770) on Yhdysvaltain laivaston Los Angeles -luokan ydinsukellusvene.

## Valmistus

Alus tilattiin 10. kesäkuuta 1988 Newport News Shipbuilding and Drydock Companyltä Newport Newsistä Virginiasta, missä köli laskettiin 15. elokuuta 1991. Se laskettiin vesille 20. maaliskuuta 1994 kumminaan rouva Diane C. Kent ja liitettiin laivastoon 18. elokuuta 1995.

## Palvelus
Palvelukseen otettaessa alus sijoitettiin Pearl Harboriin Havaijille.

## Lähteet

## Aiheesta muualla
USS Columbia (SSN-771)

**USS Columbia** (runkonumero SSN-771) on Yhdysvaltain laivaston Los Angeles -luokan ydinsukellusvene.

## Valmistus

Alus tilattiin 14. joulukuuta 1988 General Dynamicsin Electric Boat divisioonalta Grotonista Connecticutista, missä rakentaminen aloitettiin 21. huhtikuuta 1993. Se laskettiin vesille 24. syyskuuta 1994 kumminaan Hillary Rodham Clinton ja otettiin palvelukseen 9. lokakuuta 1995 ensimmäisenä päällikkönään Dale R. Govan.

## Palvelus
Palvelukseenotettaessa alus sijoitettiin Pearl Harboriin Havaijille.

## Lähteet

## Aiheesta muualla
USS Greeneville

**USS Greeneville** (runkonumero SSN-772) on Yhdysvaltain laivaston Los Angeles -luokan ydinsukellusvene.

## Valmistus

Alus tilattiin 14. joulukuuta 1988 Newport News Shipbuilding and Drydock Companyltä Newport Newsistä Virginiasta, missä köli laskettiin 28. helmikuuta 1992. Se laskettiin vesille 17. syyskuuta 1994 kumminaan varapresidentti Al Goren puoliso Tipper Gore ja liitettiin laivastoon 16. helmikuuta 1996.

## Palvelus
Palvelukseenotettaessa alus sijoitettiin Pearl Harboriin Havaijille.

*Greeneville* törmäsi 9. helmikuuta 2001 Honolulun lähistöllä 9 merimailia etelään Diamond Headistä japanilaiseen troolari *Ehimemaruun* ollessaan rutiinipartiossa. Troolari upposi viidessä minuutissa, jolloin sen 35 hengen miehistöstä kyettiin heti pelastamaan 26. Kahdellatoista pelastetulla oli lieviä vammoja. Troolari oli ollut koulutuspurjehduksella mukanaan 13 oppilasta opettajineen. Surmansa saaneet olivat neljä 17-vuotiasta oppilasta, kaksi opettajaa ja kolme troolarin miehistönjäsentä.

## Lähteet

## Aiheesta muualla
USS Cheyenne (SSN-773)

**USS Cheyenne** (runkonumero SSN-773) on Yhdysvaltain laivaston Los Angeles -luokan ydinsukellusvene.

## Valmistus

Alus tilattiin 28. marraskuuta 1989 Newport News Shipbuilding and Drydock Companyltä Newport Newsistä Virginiasta, missä köli laskettiin 6. heinäkuuta 1992. Se laskettiin vesille 16. huhtikuuta 1995 kumminaan Wyomingin senaattorin Alan K. Simpsonin puoliso Ann Simpson ja liitettiin laivastoon 13. syyskuuta 1996 ensimmäisenä päällikkönään Peter H. Osimik.

## Palvelus
Palvelukseenotettaessa alus sijoitettiin Pearl Harboriin Havaijille.

## Lähteet

## Aiheesta muualla

* NavSouce Online (Tässä poikkeavia päivämääriä)
Kaappari Lamminparras

**Kaappari Lamminparras** on Lauri Puintilan kirjoittama kirja vuodelta 2010. Kirja kertoo Aarno Lamminpartaasta, joka vuonna 1978 kaappasi Finnairin Caravelle-lentokoneen aseella uhaten. Kirjan lähteinä ovat olleet muiden muassa Lamminpartaan ja lentokoneen miehistöön kuuluneiden haastattelut sekä lentokoneen matkustajien kuulustelupöytäkirjat. 

Kirjasta on tehty myös elokuva, *[[Kaappari (elokuva)|Kaappari]]*. Ensi-iltansa elokuva sai 18. tammikuuta 2013.

## Lähteet
*http://wsoy.fi/yk/news/show/3251 
*http://wsoy.fi/yk/news/show/2381?category=1&more=1
* 

### Viitteet
Independence-luokka (lentotukialus)

**Independence-luokka** oli Yhdysvaltain laivaston lentotukialusluokka, jossa oli yhdeksän 1943 valmistunutta alusta. Luokan aluksista kahdeksan osallistui kesäkuussa 1944 Filippiinien meren taisteluun. Sodan aikana luokan aluksista tuhoutui ainoastaan *USS Princeton*.

## Taustaa
Vuonna 1942 Yhdysvaltain laivasto havaitsi, ettei se saisi ennen vuotta 1944 uusia lentotukialuksia palvelukseen. Kyseisenä vuonna valmistuisivat ensimmäiset Essex-luokan alukset. Presidentti antoi määräyksen muuttaa rakenteilla olevat Cleveland-luokan risteilijät lentotukialuksiksi, mikä oli ollut esillä jo elokuusta 1941 alkaen. Varustelutoimisto vastusti esitystä, koska alukset olisivat vain toisen luokan lentotukialuksia. Toisaalta *[[USS Essex (CV-9)|USS Essex]]* valmistui etuajassa jo joulukuussa 1942 eli jo ennen ensimmäisenkään Independence-luokan aluksen valmistumista.

## Alukset
*USS Independence (CVL-22)
*USS Princeton (CVL-23)
*USS Belleau Wood (CVL-24)
*USS Cowpens (CVL-25)
*USS Monterey (CVL-26)
*USS Langley (CVL-27)
*USS Cabot (CVL-28)
*USS Bataan (CVL-29)
*USS San Jacinto (CVL-30)

## Lähteet
*
*
*

### Viitteet
Forrestal-luokka

**Forrestal-luokka** oli Yhdysvaltain laivaston neljän 1950-luvun lopulla valmistetun lentotukialuksen muodostama alusluokka.

## Tilauksen taustaa
Ensimmäisen toisen maailmansodan jälkeisen *superlentotukialuksen*, vuonna 1948 tilatun *USS United Statesin* rakennustöiden peruuttaminen oli katkera pala nieltäväksi Yhdysvaltain laivastolle, mutta kesti ainoastaan hetken ennen kuin Yhdysvaltain laivaston ydinasepelotteen esilletuonti nostettiin jälleen esille. Kongressissa olleet laivaston kannattajat nostivat asian uudelleen esille ja olivat suorastaan vainoharhaisia kaikille merkeille laivaston supistamiseksi.

Lopulta esiteltiin syiksi uusien lentotukialusten hankintaan uudet suihkukoneet, jotka todettiin 1950-luvulla ainoiksi taistelukelpoisiksi lentokoneiksi. Koneiden koko ja polttoaineentarve sekä pidempi nousu- ja laskeutumismatka vaativat aiempaa suuremman aluksen. Uudeksi rynnäkkökoneeksi esitettiin Douglas A3D:tä, joka oli valmistunut suurin piirtein edellisen projektin peruuttamisen aikaan. Lentokonetilaukset voitiin siten tehdä heti. Kongressin epäilykset saatiin hälvennettyä Korean sodan syttyessä kesäkuussa 1950 ja tilausvaltuutus annettiin nopeasti budjettivuodesta 1952 alkaen viiden aluksen tilaamiseksi vuosittain. Ensimmäinen alus *USS Forrestal* tilattiin heinäkuussa 1951.

Alusten suunnittelu pohjautui osittain valittuun A3D-lentokoneeseen. Hangaarin korkeus oli 25 jalkaa ja sillä oli tilat 1800 tonnille varusteita sekä 750000 gallonalle lentopetrolia. Aluksen lentokannen reunaan asennetut hissit kykenivät kantamaan 75000 paunan lentokoneen ja sen koko oli 74,5 kertaa 49 jalkaa. Aluksilla otettiin käyttöön 8 asteen kulmassa oleva lentokansi, jolle asennettiin nousua helpottamaan tyypin C7-höyrykatapultit.

Alusluokka oli ensimmäinen Yhdysvaltain laivaston lentotukialusluokka, jossa lentokansi oli kiinteä osa runkoa. Tähän vaikutti rungon jäykistämistarpeen lisäksi vaadittu teräskannen kolmen tuuman paksuus. Samoin ensimmäistä kertaa Yhdysvaltain lentotukialuksessa tykkiasemat sijoitettiin varsinaisen rungon ulkopuolelle asennettuille parvekkeille. Kummallekin puolelle sekä perään että keulaan asennettiin yksiputkiset 5"/54 DP Mk42 -tykit.

Alun perin suunniteltuna lentorykmentin kokoonpanona oli kolme hävittäjälaivuetta (F9F ja F2H), kaksi rynnäkkölaivuetta (AD ja A4D) sekä yksi pommittajalaivue (A3D) sekä kahdeksan erikoistehtäviin suunniteltua konetta (SAR-helikopterit, kuvaustiedustelu ja ilmavalvonta). Alusten elektroniikkavarustus koostui SPS-12 ja SPS-8A -tutkista.

## Alukset
Luokan aluksista kaksi viimeistä valmistuivat parannellun Forrestal-luokan aluksina 3,5 vuoden viiveellä.

*USS Forrestal (CVA-59)
*USS Saratoga (CVA-60)
*USS Ranger (CVA-61)
*USS Independence (CVA-62)

### Galleria

Tiedosto:USS Forrestal (CVA-59) underway at sea on 31 May 1962 (KN-4507).jpg|USS *Forrestal*
Tiedosto:USS Saratoga (CVA-60) off Barcelona on 12 February 1965 (USN 1110849).jpg|USS *Saratoga*
Tiedosto:USS Ranger (CVA-61) at sea on 26 August 1961 (NH 97686).jpg|USS *Ranger* 
Tiedosto:USS Independence (CVA-62) underway at sea, circa in 1971 (NH 97714-KN).jpg|USS *Independence*


## Lähteet
*

### Viitteet
Vammaispalvelut

**Vammaispalvelut** ovat valtion, kuntien tai vammaisjärjestöjen tarjoamia palveluita, joiden tarkoituksena on edistää vammaisen henkilön edellytyksiä elää ja toimia muiden kanssa yhdenvertaisena yhteiskunnan jäsenenä sekä ehkäistä ja poistaa vammaisuuden aiheuttamia haittoja ja esteitä. 

Suomessa vammaispalveluiden toteuttamisesta vastaavat vammaispalvelulain mukaisesti pääosin kunnat. Tarvittavien palvelujen ja tukitoimien selvittämiseksi kunnan sosiaalityöntekijä laatii vammaiselle henkilökohtaisen palvelusuunnitelman/toteuttamissuunnitelman yhdessä asiakkaan ja hänen perheensä kanssa.

Keskeisiä vammaispalvelujen muotoja ovat muun muassa erilaiset apuvälineet, kuljetuspavelut, tulkkipalvelut, kuntoutus, asunnon muutostyöt, opaskoirat, henkilökohtaiset avustajat, omaishoidon tuki ja palveluasuminen.

## Katso myös

* Vammaisuuden sosiaalinen malli

## Lähteet
* Vammaispalvelut ja tukitoimet. Sosiaali- ja terveysministeriö 

## Aiheesta muualla
*Vammaispalvelujen käsikirja
Bella Darvi

**Bella Darvi** (s. Bayla Wegier, 23. lokakuuta 1928 Sosnowiec, Slaskie, Puola – 11. syyskuuta 1971 Monte Carlo, Monaco) oli puolalais-ranskalainen tanssija ja näyttelijä. Natsit vangitsivat hänet toisen maailmansodan aikana. Hän vapautui vuonna 1943.

Tuottaja Darryl F. Zanuck ja hänen puolisonsa Virginia Fox löysivät Wegierin kasinoilta Monte Carlosta, missä hän oli yrittänyt ammattipelurin uraa huonolla menestyksellä. He näkivät hänessä potentiaalisen elokuvatähden. Zanuck maksoi Wegierin pelivelat, teki hänen kanssaan sopimuksen ja toi hänet Hollywoodiin. Taiteilijanimi Bella Darvin etunimi oli yksinkertaisesti amerikkalaisversio alkuperäisestä, sukunimi on yhdistelmä mentorien etunimistä Darryl ja Virginia.

Elokuvaneuvos Kari Uusitalo sanoo, että Zanuckilla ja Darvilla oli suhde ja siksi tuottaja yritti tehdä naisesta tähden inhoamansa Marilyn Monroen tilalle, mutta yleisö ei ollut yhteistyöhaluista. Hänen mainittavia roolejaan olivat muun muassa kurtisaani Neferneferneferin osa elokuvassa *[[Sinuhe, egyptiläinen (elokuva)|Sinuhe, egyptiläinen]]* ja naispääosa Samuel Fullerin ohjaamassa elokuvassa *[[Merten paholaiset]]*.

Uusitalon mukaan Darvin pahin vika näyttelijänä oli puhevika jota ei yritettykään parantaa koska Zanuck piti sitä kyseisen näyttelijän kiehtovimpana ominaisuutena - eikä ollut kuulevinaankaan kun kriitikot ja yleisö olivat aivan eri mieltä.   

Darvin elokuva- ja televisioura päättyi lyhyeen, koska kriitikot teilasivat hänet näyttelijänä, eritoten *Sinuhessa*. Rooli olikin alun alkaen suunniteltu Monroelle, mutta Zanuck halusi siihen väkisin uuden suojattinsa. Tuottajan suojelukaan ei pitkälle kantanut, koska suuret tähdet, kärjessä Marlon Brando, eivät voineet sietää Darvia. Uusitalon mukaan vain Richard Widmark tuli hänen kanssaan toimeen. 

Ura tuli päätökseensä kun Fox sai tietää miehensä ja Darvin suhteesta tyttärensä välityksellä. Avioeroa Zanuckeille ei tullut, lopullinen asumusero kylläkin ja Darville lähtö Hollywoodista. Darvi yritti vielä Euroopassakin huonolla tuloksella, päätyi takaisin Monte Carloon ammattipeluriksi alkoholisoituen yhä pahemmin. Enää ei löytynyt uutta suojelijaa ja Darvi kuoli 42-vuotiaana oman käden kautta.

## Lähteet

* 
* 

### Viitteet

## Aiheesta muualla
* 
*
Svanit

**Svanit** (myös *svaneetit*, *svaanit*; omakielinen nimitys *mušwän*, monikossa *šwanär*) ovat Georgiassa asuva svanin kieltä puhuva etninen ryhmä.

## Asuinalue, lukumäärä ja kieli
Svanit elävät Georgian luoteisosassa Kaukasuksen pääjonon eteläpuolisella vuoristoseudulla. Svanetiaksi kutsuttu alue käsittää Engurin ja Tskhenistskalin yläjuoksut. Hallinnollisesti se jakautuu Mestian ja Lentekhin piireiksi. Nykyään svaneja on myös Abhasian Kodorin laaksossa sekä talven 1986–1987 tuhoisten lumivyöryjen jälkeen Marneulin alueella Tbilisin eteläpuolella. Aikaisemmin he asuivat huomattavasti laajemmalla alueella, johon kuului Kubanin yläjuoksu Kaukasuksen pohjoispuolella.

Neuvostoliiton vuoden 1926 väestönlaskennassa rekisteröitiin 13&nbsp;200 svania. Myöhemmin heitä on pidetty georgialaisina. Nykyään svaneja arvioidaan olevan noin 50&nbsp;000 henkeä.

Svanin kieli kuuluu kartvelilaisiin kieliin, joiden keskuudessa sillä on erillinen asema. Kieli jakautuu neljään päämurteeseen, joiden paikallismurteet poikkeavat usein huomattavasti toisistaan. Kirjakielenään svanit ovat aina käyttäneet georgiaa. Nykyään monet heistä osaavat myös venäjää.

## Elinkeinot, yhteiskunta ja kulttuuri

Perinteisiä elinkeinoja ovat maanviljely ja karjanhoito. Tärkeimpiin viljelyskasveihin kuuluvat vehnä, ruis, ohra ja kaura. Kotieläiminä pidetään nautoja, sikoja, vuohia ja lampaita. Lisäksi harjoitetaan mehiläistenhoitoa ja metsästystä. Aikaisemmin miehet kävivät talvisin ansiotöissä muualla Georgiassa ja Pohjois-Kaukasiassa.

Svanien kylät koostuivat ennen muutamasta kymmenestä puolustustornein varustetusta kolmikerroksisesta kivitalosta. Rakennustavaltaan ne muistuttavat Georgian koillisosan, Ossetian, Ingušian ja Dagestanin vuoristoseutujen asutuksia. Vanhoja puolustustorneja on säilynyt eniten Ylä-Svanetian itäosassa.

Yhteiskuntajärjestyksen perustana oli aikaisemmin lähikylien muodostama yhteisö, jonka asiat ratkaistiin vaaleilla valitun päällysmiehen johtamassa neuvostossa. Perheet muodostivat yleensä samassa kylässä asuvia patrilineaarisia ja eksogamisia klaaneja. Tapakulttuuriin kuului verikosto.

Keskiajalla svanit olivat tunnettuja kultaseppiä ja metalliesineiden valmistajia. Suullinen kansanperinne käsittää yhteisgeorgialaisten piirteiden lisäksi myös pohjoiskaukasialaisen nart-eepoksen aineksia. Svaneilla on omaperäinen moniääninen kuorolaulutyyli.

## Lähteet

## Aiheesta muualla

* Countries and Their Cultures: Svans
Kitty Hawk -luokka

**Kitty Hawk -luokka** oli Yhdysvaltain laivaston lentotukialusluokka, jossa oli neljä 1960-luvun alussa valmistunutta alusta. Aluksista viimeinen *USS Kitty Hawk* poistettiin palveluksesta tammikuussa 2009.

Aluksen omasuojan muodostivat neljä Terrier Mk10 -ohjusten laukaisualustaa, jotka asennettiin pareittain kummallekin laidalle.

## Suunnittelu
Suurimpina eroina edeltäneeseen Forrestal-luokkaan olivat kasvanut pituus ja hissien uudelleen sijoittaminen. Hisseistä kaksi oli sillan etupuolella ja yksi sillan takana ja neljäs perässä oikealla puolella. Neloshissin siirtäminen keulasta perään teki siitä käyttökelpoisen lentokoneiden siirtoon, kun se aiemmin oli käyttökelvoton ollessaan laskeutumisalueella sekä katapulttien numero kolme ja neljä reitillä.

Luokan alusten valmistamisesta vastasi kolme telakkaa: New York Shipbuilding Corporation, New Yorkin laivastontelakka ja Newport News Shipbuilding. Alusten voimanlähteenä oli neljä Westinghouse-turbiinimoottoria, joiden tarvitsema höyry tuotettiin kahdeksalla Foster Wheeler -kattilalla.
 
Kolmen ensimmäisen aluksen aseistuksena olivat Terrier-ilmatorjuntaohjukset ja AN/SPG-55-tutkajärjestelmä, jotka veivät runsaasti tilaa. *USS John F. Kennedylle* ei Terrier-järjestelmää asennettu, vaan se korvattiin Sea Sparrow -ohjuksin. Myöhemmin modernisointien yhteydessä kaikkien alusten ilmatorjunta-aseistuksen muodostivat NATO Sea Sparrow sekä CIWS. Vuonna 2001 *USS Kitty Hawkille* asennettiin RAM-ohjusten laukaisujärjestelmä, joka korvasi etukannen Sea Sparrow- ja CIWS-järjestelmät. Elektronisen sodankäynnin järjestelmä SLQ-32 asennettiin *USS Kitty Hawkille* ja *USS Constellationille* modernisointien yhteydessä.

## Alukset
Aluksista neljäs *USS John F. Kennedy* lasketaan toisinaan omaksi luokakseen, koska se poikkesi muista.

## Lähteet
*
*

### Viitteet
Berhtwald

**Berhtwald** tai **Brihtwald** (k. 731) oli Canterburyn arkkipiispa Entinen Reculverin luostarin apotti valittiin virkaan heinäkuussa 692 ja vihittiin virkaan seuraavana vuonna. Ennen häntä vain Deusdedit Canterburylainen ja pian virkaan vihkimisensä jälkeen kuollut Wighard olivat ollet syntyperäisiä englantilaisia.

Berhtwald kuoli 13. tammikuuta 731.

## Lähteet
Shiloh Fernandez

**Shiloh Thomas Fernandez** (s. 26. helmikuuta 1985 Ukiah, Kalifornia) on yhdysvaltalainen näyttelijä, joka tunnetaan muun muassa televisiosarjoista *[[Jericho]]* ja *[[Taran monta elämää]]* sekä elokuvasta *[[Red Riding Hood – Punahilkka]]*.

## Varhaiselämä
Fernandez syntyi Ukiahissa, Kaliforniassa. Hänen isänsä on portugalilaista ja venäjänjuutalaista sukujuurta ja äiti brittiläistä syntyperää. Fernandezilla on nuorempi veli ja sisko. Ennen näyttelijänuraansa hän työskenteli tiskaajana ja katalogimallina sekä varastopoikana Los Angelesiin muutettuaan. Hän on myöhemmin kuvaillut varastopojan työtä ”kamalaksi”.

## Ura
Esiinnyttyään lyhytelokuvassa Fernandez alkoi saada pieniä rooleja sarjoista *[[Todistettavasti syyllinen]]*, *[[Drake & Josh]]* ja *[[Lincoln Heights]]*. Ensimmäisen isomman roolin hän sai lyhytikäisestä tv-sarjasta *[[Jericho]]*, jossa hän näytteli Sean Henthornia vuosina 2006–2007.

Vuonna 2008 Fernandez koe-esiintyi Edward Cullenin rooliin *[[Twilight (elokuvasarja)|Twilight]]*-elokuvasarjaan. Hän oli yksi finaaliehdokkaista, mutta hävisi roolin Robert Pattinsonille. Fernandezin läpimurto oli miespääosa vuoden 2011 elokuvassa *[[Red Riding Hood – Punahilkka]]*, jossa hänen vastanäyttelijänsä oli Amanda Seyfried. Rooli teki hänestä teini-idolin ja vei usean lehden kanteen.

Vuonna 2013 Fernandez näytteli kauhuelokuvassa *[[Evil Dead (vuoden 2013 elokuva)|Evil Dead]]*, joka on uusintaversio samannimisestä vuoden 1981 elokuvasta.

## Filmografia

## Lähteet

## Aiheesta muualla
*
Norbert Brunner

**Norbert Brunner** (s. 21. kesäkuuta 1942 Naters) on katolisen kirkon sveitsiläinen pappi, joka on toiminut Sionin hiippakunnan piispana vuodesta 1995. Hän sai pappisvihkimyksensä 6. heinäkuuta 1968, ja piispaksi hänet vihittiin 9. kesäkuuta 1995 kardinaali Henri Schweryn toimiessa pääkonsekraattorina. Brunner valittiin Sveitsin piispainkonferenssin johtoon kaudeksi 2010–2012.

Brunner vastustaa pappien pakollista selibaattia. Hänen mukaansa Sveitsin piispojen enemmistö on hänen kanssaan asiasta samaa mieltä.

## Lähteet
Spirokeetat

**Spirokeetat** (*Spirochaetes*) ovat pitkänomaisia spiraalimaisia gramnegatiivisia bakteereita. Spirokeettojen pituus on 5–250&nbsp;µm ja paksuus 0,1–0,6&nbsp;µm. Useimmat spirokeetat ovat anaerobisia mutta useita poikkeuksiakin löytyy. Spirokeetat liikkuvat flagellojen avulla.

## Luokittelu
Spirokeetat jaetaan kolmeen heimoon, jotka kaikki kuuluvat Spirochaetales-luokkaan.
* Spirochaetales
** Brachyspiraceae
** Leptospiraceae
** Spirochaetaceae 
Yleisiä taudinaiheuttajia ovat:

* *[[Leptospira]]*-lajit, jotka aiheuttavat leptospiroosia
* *[[Borrelia burgdorferi]]*, joka aiheuttaa borrelioosia eli Lymen tautia.
* *[[Borrelia recurrentis]]*, joka aiheuttaa toisintokuumetta 
* *[[Treponema pallidum|Treponema pallidumin]]* alalaji *pallidum*, joka aiheuttaa kuppaa.
* *[[Treponema pallidum|Treponema pallidumin]]* alalaji *pertenue*, joka aiheuttaa vaapukkasyylätaudin
*  *[[Brachyspira pilosicoli]]* ja *[[Brachyspira aalborgi]]*, jotka aiheuttavat intestinal spirochetosis -taudin

## Lähteet

## Aiheesta muualla
*UniProt, Taxonomy: Spirochaetales
Thomas Anders

**Thomas Anders**, oikealta nimeltään **Bernd Weidung** (s. 1. maaliskuuta 1963 Koblenz, Länsi-Saksa), on saksalainen laulaja, joka tunnetaan vuosina 1984–1987 ja uudestaan 1998–2003 toimineen Modern Talking -yhtyeen johtomiehenä ja laulajana.

## Soolotuotanto
### Studioalbumit
* *Different* (1989)
* *Whispers* (1991)
* *Down on Sunset* (1992)
* *When Will I See You Again* (1993)
* *Barcos de Cristal* (1994)
* *Souled* (1995)
* *This Time* (2004)
* *Songs Forever* (2006)
* *Strong* (2010)
*   Two feat. Fahrenkrog (2011)
* *Christmas for You* (2012)
* *History* (2015)
* *Pures Leben* (2017)
* *Ewig mit Dir* (2018)
*   Das Album feat. Florian Silbereisen (2020) 
*   Das Album Winter Edition feat. Florian Silbereisen (2020)
*   Cosmic (2021)
*   Nochmal feat. Florian Silbereisen (2024)
*   Thomas Anders Sings Modern Talking The 1st Album ( 2025) 

### Kokoelma-albumit
* *For Your Love* (1992)
* *Golden Stars* (1998)
* Alles Anders Collection ( 2020 ) 

## Aiheesta muualla

* Virallinen sivusto
Saipan-luokka

**Saipan-luokka** oli Yhdysvaltain laivaston lentotukialusluokka, jossa oli kaksi toisen maailmansodan loputtua valmistunutta alusta.

## Alukset

## Lähteet

*
*

### Viitteet
Pierre Rolland

**Pierre Rolland** (s. 10. lokakuuta 1986 Gien) on ranskalainen maantiepyöräilijä. Hän aloitti Crédit Agricole -joukkueessa harjoittelijana syksyllä 2006 ja kilpaili tallissa ammattilaisena seuraavat kaksi vuotta. Hän siirtyi Bbox Bouygues Télécom -joukkueeseen 2009 ja edusti samaa tallia, nimeltään sittemmin Team Europcar, vuoteen 2015. Hän siirtyi 2016 yhdysvaltalaistalli Team EF Education First–Drapac p/b Cannondaleen. Viimeisillä ammattilaiskausillaan 2019–2022 hän on edusti Vital Concept-B&B Hotels / B&B Hotels p/b KTM -joukkuetta.

Ranskan ympäriajossa 2011 Rolland voitti Alpe d'Hueziin päättyneen 19. etapin. Hän voitti myös nuorten kilpailun. Vuoden 2012 kilpailussa hän voitti La Toussuireen päättyneen 11. etapin. Italian ympäriajossa 2017 hän voitti 17. etapin, jonka maalipaikkana oli Canazei.

## Saavutuksia
Lähde: Cycling Archives

;2006
:Prix d'Armorique, voitto
;2007
:La Tropicale Amissa Bongo, 1. etapin voitto
:Tour du Limousin, 2. etapin voitto
;2008
:Critérium du Dauphiné Libéré, mäkikirikilpailun voitto 
;2010
:Circuit de Lorraine, 4. etapin voitto 
;2011
:Ranskan ympäriajo, kokonaiskilpailussa 10:s, nuorten kilpailun voitto, 19. etapin voitto
;2012
:Étoile de Bessèges, 3. etapin voitto
:Ranskan ympäriajo, kokonaiskilpailussa kahdeksas, 11. etapin voitto
;2013
:Circuit de la Sarthe, kokonaiskilpailun ja 4. etapin voitto
;2014
:Italian ympäriajo, kokonaiskilpailussa neljäs, 16. etapilla kolmas
:Ranskan ympäriajo, kokonaiskilpailussa 11:s
;2015
:Vuelta a Castilla y León, kokonaiskilpailun ja 3. etapin voitto
:Ranskan ympäriajo, kokonaiskilpailussa kymmenes, 18. etapilla toinen
;2016
:Ranskan ympäriajo, kokonaiskilpailussa 16:s
;2017
:Katalonian ympäriajo, sprinttikilpailun voitto
:Italian ympäriajo, 17. etapin voitto, 11. ja 19. etapilla kolmas
:Route du Sud, 3. etapin voitto
;2018
:Espanjan ympäriajo, 4. etapilla kolmas
;2020
:Le Tour de Savoie Mont Blanc, kokonais-, piste- ja mäkikirikilpailun sekä 3. etapin voitto
:Ranskan ympäriajo, kokonaiskilpailussa 18:s, 12. etapilla toinen
;2021
:Ruandan ympäriajo, 6. etapin voitto
;2022
:Critérium du Dauphiné, mäkikirikilpailun voitto

## Lähteet
Long Island -luokka

**Long Island -luokka** oli Yhdysvaltain laivaston kahden saattuetukialuksen muodostama alusluokka. Luokan alukset olivat rahtialuksesta muutettuja ja niiden tyyppimerkintänä oli aluksi AVG ().

Luokan ensimmäinen alus *USS Long Island* (runkonumerot AVG-1, ACV-1 ja lopulta CVE-1) laskettiin vesille 11. tammikuuta 1940 ja se palveli toisen maailmansodan Yhdysvaltain laivastossa. Luokan toinen alus *HMS Archer* laskettiin vesille 14. joulukuuta 1939 ja se palveli Britannian kuninkaallisessa laivastossa, vaikka sillekin annettiin Yhdysvaltain runkonumero BAVG-1. 

## Taustaa
Jo 1930-luvun alkupuolelta alkaen Yhdysvaltain laivasto oli kiinnostunut hankkimaan pieniä lentokoneiden kuljetuskykyisiä aluksia, jotka joko kuljettaisivat täydennyksiä lentotukialuksille tai maavoimien lentoyksiköiden lentokoneita merten takaisiin tukikohtiin. Washingtonin laivastosopimuksen tonnisto rajoitukset aiheuttivat keskittymisen taistelukelpoisiin aluksiin eikä apualusten valmistuksesta laivasto ja maavoimat päässeet yhteisymmärrykseen.

## Alukset
Moore-Macormick Linen alusten siirto laivastolle varmistui keväällä 1941 ja C3-luokan rahtialus *Mormacmail* siirrettiin muutostöitä varten telakalle. Presidentin tukemana muutostyöt saattuetukialukseksi AVG-1 valmistuivat kolmessa kuukaudessa. Ensimmäistä *USS Long Islandia* lukuun ottamatta muutetut alukset luovutettiin Britannian kuninkaalliselle laivastolle.

## Lähteet
*
*
*

### Viitteet
USS Essex (CV-9)

**USS Essex** (runkonumero CV-9, 1. lokakuuta 1952 alkaen CVA-9 ja 8. maaliskuuta 1960 alkaen CVS-9) oli Yhdysvaltain laivaston Essex-luokan lentotukialus. Alus oli palveluskäytössä vuosina 1943–1947 ja 1951–1969, joina aikoina se osallistui toiseen maailmansotaan, Korean sotaan ja Kuuban kriisiin.

## Valmistus

Alus tilattiin Newport News Shipbuildingiltä Newport Newsistä Virginiasta, missä köli laskettiin 28. huhtikuuta 1941. Alus laskettiin vesille 31. heinäkuuta 1942 kumminaan ilmavoimista vastaavan apulaislaivastoministerin Artemus L. Gatesin puoliso ja otettiin palvelukseen 31. joulukuuta ensimmäisenä päällikkönään D. B. Duncan.

## Palvelus
Keväällä 1960 alus muutettiin sukellusvenetorjuntatukialukseksi ja se siirrettiin Quonset Pointiin Rhodes Islandille. Samalla alus määrättiin 18. lentotukialusviirikön ja 3. sukellusvenelentotukialusryhmän () lippulaivaksi. Alus osallistui seuraavien vuosien aikana  koulutuspurjehduksiin ja Naton sekä CENTOn sotaharjoituksiin. Marraskuussa 1960 alus liitettiin Ranskan laivastoon operaatio Jet Streamiin.

Pinnanalla kulkenut sukellusvene *USS Nautilus* törmäsi 11. marraskuuta 1966 alukseen Moreshead Citystä 350 merimailia itään. Kumpikin alus kykeni palaamaan satamaan ilman ulkopuolista apua. *Essex* siirrettiin Norfolkiin korjattavaksi.

Alus poistettiin palveluksesta 30. kesäkuuta 1969 ja se poistettiin alusluettelosta 1. 
kesäkuuta 1973. Hylky myytiin 1. kesäkuuta 1975 romutettavaksi.

## Lähteet

*
*
*

### Viitteet
USS Yorktown (CV-10)

**USS Yorktown** (runkonumero CV-10) oli Yhdysvaltain laivaston Essex-luokan lentotukialus. Alus oli palveluskäytössä vuosina 1943–1947 ja 1953–1970, joina aikoina se osallistui toiseen maailmansotaan sekä Korean ja Vietnamin sotiin.

## Valmistus

Alus tilattiin nimellä *USS Bon Homme Richard* Newport News Shipbuilding and Drydock Companyltä Newport Newsistä Virginiasta, missä köli laskettiin 1. joulukuuta 1942. Alus nimettiin uudelleen 26. syyskuuta *USS Yorktowniksi*. Se laskettiin vesille 21. tammikuuta 1943 kumminaan rouva Eleanor Roosevelt ja liitettiin laivastoon 15. huhtikuuta Norfolkin laivastontelakalla ensimmäisenä päällikkönään Joseph J. Clark.

## Palvelus
Alus viipyi Norfolkissa, kunnes se lähti 21. toukokuuta koeajoihin Trinidadiin. Alus palasi 17. kesäkuuta Norfolkiin, jossa aluksella havaittujen vikojen korjaaminen aloitettiin. Se palautettiin palvelukseen 1. heinäkuuta, jolloin se aloitti lentotoimintaharjoitukset Norfolkin edustalla. Harjoitusten päätteeksi 6. heinäkuuta alus lähti Tyynelle valtamerelle läpäisten Panaman kanavan 11. heinäkuuta. Alus jatkoi seuraavana päivänä matkaansa Balboasta saapuen Pearl Harboriin 24. heinäkuuta ja aloittaen kuukauden kestävän harjoittelujakson Havaijin vesillä.

*Yorktown* aloitti 22. elokuuta matkan sotatoimialueelle. Aluksen ympärille koottu TF15 saapui 31. elokuuta 128 merimailia Marcussaarista, josta lentotukialus lähetti koneensa iskemään Marcussaarille ennen paluumatkaansa Havaijille vielä samana iltana. Alus saapui Pearl Harboriin 7. syyskuuta.

Alus lähti 9. syyskuuta San Franciscoon, jonne se saapui 13. syyskuuta. Alukselle siirrettiin lentokoneita ja materiaalia ennen sen lähtöä 15. syyskuuta takaisin Pearl Harboriin. Alus lähti 29. syyskuuta sotatoimialueelle. Varhain 5. lokakuuta aluksen lentokoneet aloittivat rynnäköt Wakesaarten japanilaisasemia vastaan. Yöksi lentotoiminta keskeytettiin tukialusosaston siirtyessä kauemmas saaresta, mutta aamulla 6. lokakuuta niitä taas jatkettiin. Illalla osasto aloitti paluumatkansa Havaijille saapuen Oahulle 11. lokakuuta.

Vuoden 1970 alkupuolen *Yorktown* oli Norfolkissa aloittaen palveluksesta poistamisen. Alus poistettiin palveluksesta 27. kesäkuuta Philadelphiassa Pennsylvaniassa, ja se kiinnittyi laituriin Philadelphiaan sijoitettujen Atlantin reservilaivaston alusten rinnalle. Alus poistettiin laivaston alusluettelosta 1. kesäkuuta 1973. Vuonna 1974 laivastoministeriö hyväksyi aluksen luovuttamisen museoitavaksi Charlestoniin South Carolinaan. Alus hinattiin kesäkuussa 1975 Bayonnesta Charlestoniin, jossa se 13. lokakuuta virallisesti nimettiin laivaston 200-vuotismuistomerkiksi.

## Lähteet
*
*
*
*
*

### Viitteet

## Aiheesta muualla
Vincent Spadea

**Vincent Spadea** (s. 19. heinäkuuta 1974 Chicago, Illinois) on yhdysvaltalainen entinen tennispelaaja. Parhaimmillaan hän oli kaksinpelissä ATP-listan sijalla 18 helmikuussa 2005 ja nelinpelissä sijalla 90 kesäkuussa 2006. Hän voitti urallaan yhden ATP-turnauksen kaksinpelissä ja kolme turnausta nelinpelissä.

Grand Slam -turnauksissa Spadea pääsi kaksinpelissä parhaimmillaan puolivälieriin Australian avoimissa 1999. Turnauksessa hän voitti neljännellä kierroksella maailmanliston kuutosen, Andre Agassin. Puolivälierissä hän hävisi Tommy Haasille.

Ensimmäisen ja ainoan turnausvoittonsa kaksinpelissä Spadea saavutti Scottsdalessa vuonna 2004, jossa hän voitti loppuottelussa Nicolas Kieferin luvuin 7–5, 6–7(5), 6–3. Lisäksi hän oli kaksinpelin loppuottelussa häviävänä osapuolena neljä kertaa. Nelinpelissä hän voitti kolme turnausta. Ensimmäinen tuli Buenos Airesissa 1995 Christo van Rensburgin parina, toinen Orlandossa 1997 Mark Meikleinin parina, ja kolmas Taškentissa 1997 Vincenzo Santopadren parina.

Spadea pelasi kaksissa olympialaisissa, Sydneyssä 2000 ja Ateenassa 2004. Sydneyssä hän hävisi ensimmäisellä kierroksella Patrick Rafterille suoraan kahdessa erässä. Ateenassa hän puolestaan voitti ensimmäisellä kierroksella Jürgen Melzerin, mutta hävisi toisella kierroksella Nicolás Massúlle, joka voitti lopulta olympiakultaa.

## Lähteet

## Aiheesta muualla

* Vincent Spadean kotisivut 
* Vincent Spadea profiili ATP:n kotisivuilla
Takrolimuusi

**Takrolimuusi** on lääke muun muassa atopian hoitoon. Esimerkiksi Protopic on yksi atooppiseen ihottumaan käytettävissä oleva voide, joka ei sisällä kortisonia.
Takrolimuusia saadaan *[[Streptomyces tsukubaensis]]* -bakteerista. Takrolimuusi kuuluu ns. makrolideihin ja se on kalsineuriini-entsyymin salpaajaa eli tulehdussalpaajaa, jota on viime vuosiin saakka käytetty pääasiassa sisäisesti elintensiirtojen jälkeisten hylkimisreaktioiden estoon.

Takrolimuusin kemiallinen kaava on C44H69NO12, moolimassa 804,018 g/mol ja CAS-numero 104987-11-3.

## Aiheesta muualla
*Terveyskirjasto: Matti Hannuksela, Takrolimuusivoiteet, 22.1.2009 
*PubChem: Tacrolimus 
*DrugBank: Tacrolimus 
*Kyoto Encyclopedia of Genes and Genomes (KEGG): Tacrolimus 
*ChemBlink: Tacrolimus
Édouard Clarisse

**Édouard "Eddy" Clarisse** (s. 27. toukokuuta 1972) on mauritiuslainen entinen sulkapalloilija.

Clarisse voitti kaksinpelin Afrikan-mestaruuden ensimmäistä kertaa vuonna 1992, jolloin hän päihitti finaalissa eteläafrikkalaisen Anton Krielin. Hän osallistui kaksinpeliin samana vuonna myös Barcelonan olympialaisissa, joissa hän hävisi ensimmäisellä kierroksella. Atlantan olympialaisissa 1996 Clarisse oli mukana kaksinpelissä, nelinpelissä ja sekanelinpelissä, mutta putosi kaikissa heti ensimmäisen ottelun jälkeen. 

Clarisse voitti toistamiseen Afrikan kaksinpelimestaruuden vuonna 1998, mutta hävisi MM-kilpailuissa 1999 ensimmäisellä kierroksella Ruotsin Tomas Viborgille. Clarisse oli MM-kisoissa 1999 mukana myös sekanelinpelissä, jossa hän ja Selvon Marudamuthu putosivat ensimmäisellä kierroksella ja nelinpelissä, jossa hän eteni Mike Adamsin kanssa toiselle kierrokselle saakka.

Clarisse sai vuoden 2000 Afrikan-mestaruuskilpailuista kaksi mitalia, pronssia kaksinpelistä ja kultaa nelinpelistä, jossa hän pelasi Denis Constantinin kanssa. Hän ja Constantin osallistuivat myös Sydneyn olympialaisten nelinpeliin samana vuonna, mutta hävisivät ensimmäisen ottelunsa brittiläisille Peter Knowlesille ja Julian Robertsonille. 

## Lähteet
Yūhi Sekiguchi

**Yūhi Sekiguchi** (, s. 29. joulukuuta 1987 Tokio) on japanilainen moottoriurheilija.

## Ura
Vuonna 2004 hän ajoi kaksi kilpailua Aasian Formula Renault Challenge -sarjassa saavuttamatta pisteitä. Vuonna 2005 Sekiguchi ajoi Formula Toyota -sarjassa sijoittuen viidenneksi. Vuonna 2006 Sekiguchi voitti sekä Formula Toyota että Japanin Formula Challenge -sarjojen mestaruudet. Vuonna 2007 Sekiguchi sijoittui seitsemänneksi All-Japan Formula 3 -sarjassa. Vuonna 2008 Sekiguchi kilpaili International Formula Master ja Super GT -sarjoissa. Hän ajoi myös kaksi kilpailua Aasian GP2-sarjassa saavuttamatta pisteitä. Vuonna 2009 Sekiguchi palasi All-Japan F3-sarjaan sijoittuen viidenneksi National-luokassa. Vuonna 2010 hän sijoittui sarjan toiseksi. Sekiguchi jatkoi sarjassa myös kaudella 2011, jolloin hän onnistui voittamaan sarjan mestaruuden.

Sekiguchi voitti Super GT -sarjan GT500-luokan mestaruuden kaudella 2021.

## Lähteet
Ampumahiihdon maailmanmestaruuskilpailut 1979

**[[Ampumahiihdon maailmanmestaruuskilpailut]] 1979** järjestettiin Ruhpoldingissa, Saksan liittotasavallassa.

## Miehet
### 10 kilometriä

### 20 kilometriä

### 4&nbsp;×&nbsp;7,5 kilometrin viesti

## Mitalitaulukko

## Lähteet
*